

|  |  |
| --- | --- |
| grb županije | REPUBLIKA HRVATSKA  LIČKO-SENJSKA ŽUPANIJA |

Ličko-senjska županija

Dr. Franje Tuđmana 4, 53 000 Gospić

Gospić, veljača 2022.

POZIV ZA DOSTAVU INFORMATIVNE NEOBVEZUJUĆE PONUDE

**Usluga izrade projektno-tehničke dokumentacije za realizaciju projekta Digitalna županija za poslovne subjekte – otklanjanje administrativnih prepreka u poslovanju**

1. **OPĆI PODACI**
2. **NARUČITELJ**

Ličko-senjska županija

Dr. Franje Tuđmana 4, 53 000 Gospić

OIB: 40774389207

1. **KONTAKT OSOBA: Ana Rukavina-Stilinović, univ. spec. oec.**

**Pročelnica Upravnog odjela za gospodarstvo**

**e-mail: gospodarstvo@licko-senjska.hr**

1. **OPIS PREDMETA NABAVE**
2. **O projektu**
   1. **UVOD:**

Ministarstvo regionalnog razvoja i fondova Europske unije u okviru „Nacionalnog plana oporavka i otpornosti 2021.-2026.“ raspisalo je poziv za dodjelu bespovratnih sredstava za „Pripremu projektno-tehničke dokumentacije za projekte u području digitalne transformacije i zelene tranzicije“. Cilj poziva je pripremiti zalihu zrelih projekata u području digitalne transformacije i zelene tranzicije, kako bi se stvorili preduvjeti za brzi početak implementacije i/ili fizičke realizacije tih projekata. Više informacija dostupno je na poveznici: <https://razvoj.gov.hr/javni-pozivi-i-natjecaji/aktualno/poziv-za-dodjelu-bespovratnih-sredstava-priprema-projektno-tehnicke-dokumentacije-za-projekte-u-podrucju-digitalne-transformacije-i-zelene-tranzicije/4795>

* 1. **OPIS PROJEKTA**

Potpuno digitalni sustav poslovanja Ličko-senjske županije s gospodarskim subjektima uz digitalizaciju svih postupaka i procesa unutar strukture županije. Sustav uključuje cjelovito rješenje uključivo softverske usluge u oblaku, konfiguriranje svih procesa, tipskih predložaka evidencije imovine, te registra poslovnih subjekata. Podizanje elektroničke javne usluge za gospodarstvo u županiji omogućit će poslovnim subjektima prijavu putem sustava e-poslovanje, te praćenje cijelog upravnog procesa od predaje zahtjeva, obrade do rješenja u digitalnom obliku. Sustav će se u potpunosti integrirati u postojeće informatičko okruženje županije uz korištenje sustava digitalne pisarnice. Digitalni sustav olakšat će rad zaposlenicima Ličko-senjske županije a gospodarskim subjektima i građanima će olakšat komunikaciju s javnom upravom i pronalaženje informacija.

* 1. **CILJ PROJEKTA:**

Uvođenje potpune transparentnosti i sljedivosti upravnih procesa Ličko-senjske županije uz digitalnu evidenciju svih predmeta, dokumenata i koraka koji se provode unutar županije, bilo od strane zaposlenika koji provode proces ili su dijelovi procesa digitalno automatizirani. Svi upravni procesi povezani s gospodarstvom biti će formirani u obliku javnih elektroničkih usluga što će značajno smanjiti opterećenje na poslovne subjekte.

* 1. **REZULTAT PROJEKTA:**

Rezultat projekta je cjelovita digitalizacija poslovanja županije s gospodarskim subjektima uz uspostavu sustava javnih elektroničkih usluga. Ovim projektom digitalizirat će se svi koraci izrade i izdavanja svih rješenja u nadležnosti županije a povezni s poslovanjem gospodarskih subjekata. Procesi će se moći pratiti u svakom trenutku što će dovesti do transparentnosti i učinkovitost rada Ličko-senjske županije.

1. **Sadržaj tehničke dokumentacije**

Kako bi se uzelo u obzir za provedbu, idejno rješenje mora ispunjavati sljedeće zahtjeve:

* Integracija više izvora podataka u sustavu Ličko-senjske županije
* Integracija s postojećim informacijskim sustavom Ličko-senjske županije
* Pretraživanje i korištenje podataka prostornih planova županije
* Izrada evidencije javne imovine u obliku digitalnih blizanaca
* Dvosmjerna komunikacija korisnik/gospodarski subjekt - javna ustanova
* Praćenje obrade zahtjeva u realnom vremenu

Za realizaciju projekta Digitalna županija za poslovne subjekte – otklanjanje administrativnih prepreka u poslovanju temeljem ugovora o javnoj nabavi usluga, potrebno je izraditi projektno-tehničku dokumentaciju koja sadrži snimak i ocjenu stanja, idejno rješenje projekta s detaljnom tehničkom specifikacijom, studiju izvedivosti s analizom troškova i koristi implementacije rješenja i kompletnu dokumentaciju o nabavi idejnog rješenja.

* 1. **USLUGA SNIMKE I OCJENE POSTOJEĆEG STANJA NA PODATKOVNOJ I SERVISNOJ RAZINI LIČKO-SENJSKE ŽUPANIJE**
* Analiza stanja postojeće informatičke opreme (hardvera i softvera) u Ličko-senjskoj županiji
* Definiranje kritičnih točaka na podatkovnoj i servisnoj razini
* Prijedlog mjera poboljšanja na podatkovnoj i procesnoj razini
* Prijedlog nabave i instalacije dodatne hardverske i softverske opreme
* Analiza trenutnog sustava baze podataka
* Prijedlog modela baze podataka
  1. **USLUGA IZRADE TEHNIČKE SPECIFIKACIJE APLIKATIVNOG RJEŠENJA**
* Prijedlog optimalne tehnologije u odnosu na postojeću infrastrukturu Naručitelja
* Dizajn aplikativnog rješenja i prijedlog izgleda korisničkog sučelja
* Arhitektura informacijskog sustava idejnog rješenja
* Razrada modula idejnog rješenja
* Definicija i opis procesa i procesnih koraka
* Definicija i specifikacija potrebnih uređaja za korištenje rješenja
* Izrada uvjeta i uputa za korištenje
  1. **USLUGA IZRADE STUDIJE IZVEDIVOSTI I ANALIZE TROŠKOVA I KORISTI IMPLEMENTACIJE RJEŠENJA**

Kao dio projektno-tehničke dokumentacije potrebno je navesti specifikaciju troškova koja uključuje hardversku i softversku opremu, konfiguriranje rješenja, implementaciju u Ličko-senjskoj županiji te edukaciju javnih službenika.

* 1. **USLUGA IZRADE DOKUMENTACIJE O NABAVI IDEJNOG RJEŠENJA**

Prema Pravilniku o izradi dokumentacije o nabavi te ponudi u postupcima javne nabave

1. **ROKOVI IZVRŠENJA PREDMETA NABAVE**

Rok za izvršenje poslova opisanih pod točkama 2.1., 2.2., 2.3. i 2.4. je 6 mjeseci od potpisa ugovora.

1. **PODACI O PONUDI**
2. **SADRŽAJ I NAČIN IZRADE PONUDE**

Ponuditelj u svojoj informativnoj neobavezujućoj ponudi mora napisati cijenu pojedinih stavki kao što su navedene u Troškovniku u prilogu. Cijene moraju biti izražene u kunama i u cijenu bez poreza na dodanu vrijednost moraju biti uračunati svi troškovi

1. **JEZIK I PISMO PONUDE**

Ponuda se dostavlja na hrvatskom jeziku i latiničnom pismu

1. **NAČIN DOSTAVE PONUDE**

Ponudu dostaviti na e-mail: gospodarstvo@licko-senjska.hr

1. **ROK DOSTAVE PONUDE**

Ponude moraju biti dostavljene do 21. veljače 2022. u 12:00 h.

1. **TROŠKOVNIK**

NAZIV NARUČITELJA: Ličko-senjska županija

PREDMET: Usluga izrade projektno-tehničke dokumentacije za realizaciju projekta Digitalna županija za poslovne subjekte – otklanjanje administrativnih prepreka u poslovanju

Ponuditelj je obvezan u potpunosti ispuniti obrazac troškovnika. Ponuditelj je obavezan u troškovnik upisati jedinične cijene za svaku stavku, ukupne cijene za svaku stavku te cijenu ponude bez PDV-a, PDV i ukupnu cijenu ponude s PDV-om.

|  |  |  |
| --- | --- | --- |
| TROŠKOVNIK | | |
| Red. broj | Opis iz poziva za dostavu informativne neobvezujuće ponude | Cijena (bez PDV-a) |
| 1. | Usluga snimke i ocjene postojećeg stanja na podatkovnoj i servisnoj razini DNŽ |  |
| 2. | Usluga izrade tehničke specifikacije aplikativnog rješenja |  |
| 3. | Usluga izrade studije izvedivosti i analize troškova i koristi implementacije rješenja |  |
| 4. | Usluga izrade dokumentacije o nabavi idejnog rješenja |  |
| Cijena bez PDV-a (1+2+3+4) | |  |
| Iznos PDV-a | |  |
| Ukupna cijena s PDV-om | |  |

Potpis i pečat ponuditelja